Un tren a plecat fără pasageri din Gara de Nord Bucureşti. Călătorii au fost trimiși la un alt peron.
Un incident surprinzător a avut loc, vineri, în Gara de Nord, din București. Un tren a plecat fără pasageri. Pasagerii au fost trimiși în mod eronat la un alt peron.
Un tren a plecat fără pasageri din Gara de Nord, din București, după o gravă eroare. Concrect, garnitura care pleca spre Buzău fusese anunțată că va pleca de la lina 5, dar trenul a fost tras în gară la linia 8. Această schimbare nu le-a fost, însă, comunicată și pasagerilor. Trenul a plecat la ora stabilită, iar oamenii care au plătit biletele au rămas pe peronul indicat de tabelele de afişaj.Aceștia au aflat de această eroare abia când au solicitat explicații la biroul de informații. Păgubiții au fost compensați cu bilete gratuite la următoarele curse spre Buzău.Mai mult, o altă greșeală de acest gen a avut în Gara de Nord. Trenul cu destinația Sibiu a fost tras la linia 10, deși fusese anunțat la linia 14. Însă, în acest caz, călătorii au fost informați la timp de această eroare.